Το νέο iPhone 8 και iPhone 8 Plus κυκλοφορούν από τις 22 Σεπτεμβρίου σε μερικές χώρες της Ευρώπης και στις ΗΠΑ ενώ στην Ελλάδα αναμένεται να το δούμε μία εβδομάδα αργότερα.

Ήδη όλοι οι πάροχοι κινητής τηλεφωνίας (Vodafone, WIND, COSMOTE) αλλά και καταστήματα (όπως είναι τα Public και το Πλαίσιο) έχουν κυκλοφορήσει φόρμες ενδιαφέροντος και προ-παραγγελιών για να μην χρειάζεται ο χρήστης να περιμένει στην ουρά για να παραλάβει τη νέα συσκευή της Apple.

Η τιμή του νέου iPhone 8 θα ξεκινάει από 859€ για την έκδοση των 64GB και 979€ για την αντίστοιχη έκδοση του iPhone 8 Plus. Αν τώρα κάποιος θέλει περισσότερο αποθηκευτικό χώρο τότε η Apple προσφέρει ακόμα μία έκδοση η οποία είναι στα 256GB και η τιμή του iPhone 8 θα είναι στα 1049€ ενώ του iPhone 8 Plus 1159€

Τέλος μιας και ακόμα υπάρχει χρόνος μέχρι τις 3 Νοεμβρίου που κυκλοφορεί το iPhone X οι εταιρίες δεν έχουν ανακοινώσει κάποια τελική τιμή του προϊόντος όμως το μόνο σίγουρο είναι αν κρίνουμε με την τιμή του iPhone 8 τότε η τιμή του iPhone X δεν αποκλείεται να ξεπερνάει τα 1200€.